27. februar-leiren

27. februar-leiren er en av leirene i De saharawiske flyktningleirene i Tindouf, Algerie. 27. februar-leiren er den minste av leirene og er i all hovedsak vokst rundt 27. februar-skolen. En jenteskole oppkalt etter 27. februar-revolusjonen, da Den saharawiske arabiske demokratiske republikk ble stiftet. Det er ettertraktet blant de saharawiske flyktningene å bo i 27. februar-leiren, siden den har den beste og mest stabile elektrisitetsforsyningen. Derfor blir gjerne journalister og andre som er avhengig av jevn strømtilgang for å drifte nettsider eller liknende prioritert når det gjelder bosetting her. De fleste ministrene og embedsfolkene som arbeider i Rabouni flyktningleir bor også her.

 Litteratur 


Kategori:Bosetninger i Vest-Sahara
Kategori:Flyktningleirer